Goeie nuus: Vermiste oupa stuur SMSKobus van der Berg (Foto verskaf aan Maroela Media) Kobus van der Berg (65), die pensioenaris van Pretoria wat Saterdag verdwyn het, het Maandagaand van hom laat hoor. Volgens Felicia Rudolph, sy kleindogter, is inligting nog skaars oor waar hy is, maar sy foon is weer aangeskakel en het hy ŉ SMS met die woorde: “Ek is okay” aan haar gestuur. Maroela Media het Maandag berig dat Van der Berg se familie ŉ vermistepersone-saak by die polisie aanhangig gemaak het, nadat hy Saterdag vir die laaste keer gesien is toe hy van Centurion op pad was om by vriende in die noorde van Pretoria te gaan braai, maar nooit daar opgedaag het nie. Sy familie het die polisie van die nuwe verwikkelinge ingelig, en is van voorneme om die saak te sluit. Hulle vermoed dat hy dalk tans alleen wil wees weens verskeie persoonlike redes. Sy familie het almal bedank wat hulle bygestaan het, en gehelp het om na hom te soek.